joelniklaus/EU_Wikipedias huggingface dataset:
Cyril Bouda

Cyril Bouda (* 14. november 1901, Kladno – † 29. august 1984) bol český maliar, ilustrátor a profesor na Karlovej univerzite.

Životopis 
Narodil sa v Kladne, ale väčšinu života prežil v Prahe. Obaja rodičia Cyrila Boudy boli výtvarníci; otec bol stredoškolským profesorom kreslenia, matka Anna umelecko-priemyselnou výtvarníčkou, sestrou sochárov Stanislava a Vojtecha Suchardovcov. 

V roku 1923 absolvoval Bouda Umelecko-priemyselnú školu v Prahe u Františka Kyselu, v roku 1926 zakončil štúdium na Akadémii výtvarných umení v Prahe, kde študoval u Maxa Švabinského. Ďalej bol na AVU asistentom T. F. Šimona. V rokoch 19461972 pôsobil ako pedagóg a neskôr ako profesor na Pedagogickej fakulte UK v Prahe a v Brandýse nad Labem (19641972).

Žil v záhradnom domčeku vo Vlašskej ulici na úpätí Petřína. Jeho syn Jiří Bouda sa stal tiež grafikom.

Dielo 
Venoval sa najprv voľnej grafike (suchá ihla, farebný lept, litografia) a maľbe obrazov. Je však známy predovšetkým ako mnohostranný a veľmi usilovný autor úžitkovej grafiky. Celý život pracoval ako ilustrátor kníh, zvlášť rozprávok, českých povestí, humoristických a historických kníh (napríklad Pražské legendy Františka Langera, Staré pověsti pražské Václava Cibuly, Kocourkov). Svoje ilustrácie prevádzal tiež do podoby kreslených filmov (napríklad rozprávku Hrnečku vař!). Zvládal veľa grafických techník, drevoryt a mediryt, lept a najmä litografiu. Bol o. i. grafikom-návrhárom československých známok. Vytvoril tiež návrhy pre vitráže (v katedrále sv. Víta okno v severnej lodi pri Hilbertovej klenotnici) a návrh panoramatickej tapisérie mesta Prahy (Praha – matka měst, pre hotel International v Dejviciach, 1958, druhá verzia bez Stalinovho pomníka bola utkaná pre budovu Národného zhromaždenia 1960).

V roku 1977 podpísal tzv. antichartu.

Literatúra 
 
 
 Horová, Anděla a kolektiv: Nová encyklopedie českého výtvarného umění, Praha 1999, díl I.

Externé odkazy 
 Cyril Bouda v databáze Libri
 artgrafika.wz.cz/bouda_c

Zdroj 

Českí ilustrátori
Česko-slovenskí národní umelci
Osobnosti na česko-slovenských poštových známkach
Osobnosti z Kladna
Peugeot 807

Peugeot 807 je veľké MPV francúzskej automobilky Peugeot. Vyrába sa od roku 2002, keď nahradil Peugeot 806.

Opis 
Ide o päť až osemmiestne MPV. Auto má zhodný základ s automobilmi Citroën C8, Fiat Ulysse a Lancia Phedra. Od roku 2003 je v ponuke automatická prevodovka. O rok neskôr prišla do predaja šesťstupňová manuálna prevodovka. V roku 2002 prešiel testom Euro NCAP so štyrmi hviezdami. O rok neskôr získal všetkých päť. Batožinový priestor pojme 813 litrov.

Motory

Zážihové 
 2.0 16V/100 kW 
 2.2 16V/116 kW 
 3.0 V6/150 kW

Vznetové 
 2.0 HDI/79 
 2.0 HDI/88
 2.0 HDI/100 kW 
 2.2 HDI/94
 2.2 HDI/9498
 2.2 HDI/94125 kW

Iné projekty

Externé odkazy 
 Oficiálne stránky
 Článok na Autorevue.cz

Zdroj 

807
Curling na Zimných olympijských hrách

Curling na Zimných olympijských hrách je curlingový turnaj, ktorý sa koná v rámci multišportového podujatia Zimných olympijských hier.  V mužskej kategórii najčastejšie zvíťazila Kanada, spolu 3-krát. V ženskej kategórii zvíťazilo Švédsko tiež 3 razy.

Dejiny 

Prvýkrát bol curling zaradený do olympijského programu už na hrách v roku 1924 v Chamonix. Zaujímavosťou tohto čisto mužského turnaja boli dve švédske tímy, ktoré zhodne obsadili 2. miesto a získali striebornú medailu. Potom sa curling objavil ešte na hrách v roku 1932 v Lake Placid, išlo však iba o demonštráciu športu a zúčastnili sa ho iba kanadské a americké tímy. Ďalších 56 rokov sa curling neobjavil na olympijských hrách. Ako demonštračný šport sa objavil v rokoch 1988 a 1992 (v mužskej i ženskej kategórii zároveň), ale jeho novodobá história sa začína až od roku 1998, kedy na hrách v Nagane sa curling opäť objavil ako oficiálny šport zimných olympijských hier.

Turnaj mužov

Zoznam

Medailová bilancia družstiev

Turnaj žien

Zoznam

Medailová bilancia družstiev

Referencie

Pozri aj 
 Majstrovstvá sveta v curlingu

Iné projekty

Externé odkazy 
 Curling na stránke Medzinárodného olympijského výboru 
 Curling na ZOH na stránek todor66.com

Zdroje 
 Olympijská história na stránke Medzinárodnej curlingovej federácie 
 Zimné olympijské hry na stránke Medzinárodnej curlingovej federácie
Rádio 7

Rádio 7 je súkromná, kresťanská rozhlasová stanica. Začalo vysielať 30. decembra 2005.

História 
Od roku 1990 TWR-CZ vyrába kresťanské programy pre rozhlasové stanice rôznych vlastníkov. V roku 2003 založili TWR-CZ a TWR-SK spoločnosť T.W.Rádio s.r.o. a v decembri 2005 bolo spustené Rádio 7. V roku 2019 bolo rozhodnuté o ukončení česko-slovenského vysielania, od 31. decembra 2019, vysielajú samostatne slovenské programy a samostatne české programy.

Vysielanie 
Rádio 7 vysiela sedem dní v týždni, od čoho je aj odvodený jeho názov. Program je zameraný na rodinu. Rádio vysiela programy v dvoch jazykoch, v slovenskom a v českom. Rádio vysiela prostredníctvom internetu cez satelit Astra 3 a terestriálne z 11. vysielačov. Rádio 7 sa neprofiluje ako katolícke ako je Rádio Lumen alebo Rádio Mária.

Vysielače 

* plánovaný vysielač

Referencie

Externé odkazy 
 Oficiálne stránky - Rádio 7
 Profil - radio7.cz
 Nová kresťanská rozhlasová stanica Rádio 7 - Strategie.sk

Slovenské rozhlasové stanice
Kresťanské rozhlasové stanice
Vzniklo v 2005
Suzuki SFV 650 Gladius

Suzuki SFV 650 Gladius je motocykel firmy Suzuki kategórie naked bike, vyrábaný od roku 2009. Nahradil model Suzuki SV 650N - verziu bez polokapotáže.

Opis 
Suzuki SFV 650 Gladius je koncepciou rovnaký motocykel, ako jeho predchodca. Osvedčený kvapalinou chladený motor do V s objemom 650 cm³ zostal až na pár úprav bez zmeny. Dizajnovo má však motocykel zaoblené krivky. Kosoštvorcový predný reflektor mu dáva vzhľad mierumilovného cestného motocykla. Pohodlné sedlo s vyššie položenými riadidlami tvorí klasicky vzpriamený posed.

Technické parametre pre Suzuki SFV 650 Gladius modelový rok 2009 

 Motor: Štvortaktný dvojvalec do V uhol 90 stupňov
 Zdvihový objem: 645cm³
 Ventilový rozvod: DOHC 4 ventily na valec
 Vŕtanie x zdvih: 81x62, 6 mm
 Výkon pri otáčkach: 53 kw (72k) pri 8400/min  
 Krútiaci moment: 64 Nm pri 6400/min
 Kompresný pomer: 
 Chladenie: kvapalinou
 Počet rýchlostí: 6
 Sekundárny prevod: reťaz
 Rám: oceľový priehradový 
 Rázvor: 1445 mm
 Dĺžka: 2130 mm
 Šírka: 760 mm 
 Výška: 1080 mm
 Výška sedla: 785 mm 
 Brzdy vpredu: 2 kotúče 290 mm 2 piestikmi
 Brzdy vzadu: 1 kotúč 240 mm 1 piestik
 Pneu vpredu: 120/60 ZR17
 Pneu vzadu: 160/60 ZR17
 Pohotovostná hmotnosť: 202 kg 
 Objem nádrže: 14,5 l
 Maximálna rýchlosť: 200 km / h

Iné projekty

Externé odkazy 
 Bikes.cz
 Suzuki SFV 650 Gladius | ABS
 Suzuki SFV650 Gladius Test motocykla

Zdroj 

SFV 650 Gladius
Majstrovstvá Európy v hokeji na kolieskových korčuliach žien 1993

Majstrovstvá Európy v hokeji na kolieskových korčuliach žien 1993 boli v poradí 2. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa v dňoch od 16.18. decembra 1993 v meste Molfetta, v regióne Apúlia, v Taliansku, za účasti iba 5 tímov. Víťazkami sa stali hokejistky domáceho Talianska, ktoré bodovali vo všetkých zápasoch a obhájili tak titul spred 2 rokov. 

Turnaj sa skladal iba zo základnej skupiny.

Výsledky

Konečné poradie

Externé odkazy 
 Oficiálna stránka Európskeho výboru hokeja na kolieskových korčuliach 
 Hokejový portál rink-hockey.net

Zdroj 
 ME 1993 na stránke rink-hockey.net 

Hokej na kolieskových korčuliach v 1993
Ženy
Hokej
Majstrovstvá Európy v hokeji na kolieskových korčuliach žien 1999

Majstrovstvá Európy v hokeji na kolieskových korčuliach žien 1999 boli 5. Majstrovstvá Európy v hokeji na kolieskových korčuliach žien, ktoré organizuje Európsky výbor hokeja na kolieskových korčuliach (CERH). Konali sa v dňoch od 7.11. novembra 1999 v meste Springe, v Dolnom Sasku, v Nemecku, za účasti rekordných 9 tímov. Jediným nováčikom bolo družstvo Švédska. Víťazkami sa stali hokejistky Portugalska, ktoré zvíťazili vo všetkých zápasoch a získali svoj druhý európsky titul. Domáce bronzové Nemecko získalo svoju prvú medailu. 

Turnaj sa skladal z 2 základných skupín, z ktorých 4 najlepšie družstvá postúpili do play-off. 5 horších družstiev po základnej časti súťažilo ešte v skupine o umiestnenie.

Výsledky

Základné skupiny

Skupina A

Skupina B

2. fáza

Skupina o umiestnenie

Play-off

Semifinále

Stretnutie o 3. miesto

Finále

Konečné poradie

Externé odkazy 
 Oficiálna stránka Európskeho výboru hokeja na kolieskových korčuliach 
 Hokejový portál rink-hockey.net

Zdroj 
 ME 1999 na stránke rink-hockey.net 

Hokej na kolieskových korčuliach v 1999
Ženy
Hokej
MaheshaBSD

MaheshaBSD je operačný systém založený na BSD Unix, ktorý vytvoril a udržoval Juraj Šípoš. Tento produkt je čiastočne komerčný – platená je iba jeho serverová verzia. Pre osobné použitie je MaheshaBSD Server bezplatný.

Prvá verzia MaheshaBSD bola vydaná v roku 2010. MaheshaBSD-1.0 je distribúcia FreeBSD na Live CD založená na FreeBSD 8.0-RELEASE. MaheshaBSD-2.0 je modulárna súprava nástrojov na Live CD založená na FreeBSD 9.0 (i386) – dá sa jednoducho uložiť na pamäťový kľúč USB. Používatelia môžu anonymne prezerať webové stránky (Tor), prehrávať videá (včítane DivX), prehrávať súbory MP3 a Ogg, používať antivírus Clamav, nástroje a aplikácie TestDisk, PhotoRec. MaheshaBSD aj rozpráva (espeak). Jeho prostredie X je založené na IceWM. Funkcie MaheshaBSD Server zahŕňajú: Prenositeľnosť – servery FTP/WWW/WordPress (s PHP) spustiteľné z pamäťového kľúča USB umožňujú jednoducho prevádzkovať server kdekoľvek na svete.

Ciele projektu
 vyspelý personálny konfigurovateľný server HTTP/FTP/WordPress na pamäťovom kľúči USB alebo Live DVD;
 anonymné prezeranie webových stránok a prenosy súborov;
 súprava nástrojov na obnovu pochádzajúcich zo sveta BSD; k dispozícii sú napríklad na nástroje na reset hesla Windows, alebo nástroje na spojenie na diaľku s priateľmi a posielanie súborov;
 vzdelávanie o BSD – viď. odkaz na článok v externých odkazoch ako vytvoriť vlastné Live USB s FreeBSD;
 MaheshaBSD je projekt podobný GhostBSD, ale jeho ciele sú odlišné.

Zoznam verzií MaheshaBSD 
V súčasnosti je k dispozícii päť verzií MaheshaBSD:

1) MaheshaBSD (FreeBSD) - distribúcia FreeBSD na Live CD na všeobecné použitie založená na FreeBSD 8.0 and 9.0-RELEASE.

2) MaheshaBSD Server (FreeBSD) – serverová verzia MaheshaBSD, ktorá obsahuje WordPress, MySQL, phpMyAdmin, atď. Toto vydanie je k dispozícii iba ako obraz USB (FreeBSD 9.0-RELEASE).

3) MaheshaNetBSD (NetBSD) – voľná distribúcia NetBSD 6.0 USB na všeobecné použitie.

4) MaheshaDragonFlyBSD (DragonFlyBSD) – voľná distribúcia DragonFlyBSD na všeobecné použitie na USB. Je založená na DragonFlyBSD 3.2.1.

5) MaheshaOpenBSD Server (OpenBSD) založený na OpenBSD 5.2.

Externé odkazy 
 Domáca stránka projektu MaheshaBSD
 Článok o MaheshaBSD v BSD Mag, júl 2013 - MaheshaOpenBSD – OpenBSD In A Serpent World
 Článok o MaheshaBSD Server Second edition v BSD Mag - MaheshaBSD Server: MySQL and WordPress in FreeBSD
 MaheshaBSD na Distrowatch - MaheshaBSD on Distrowatch
 Článok o vytvorení bootable pamäťového kľúča USB s FreeBSD v BSD Mag How to quickly make a bootable USB stick with FreeBSD

Zdroj 

BSD
Operačné systémy
Slobodný softvér
Bloody Mary (pieseň)

Bloody Mary je pieseň americkej speváčky Lady Gaga z jej druhého štúdiového album Born This Way (2011). Pieseň bola napísaná DJ White Shadow, Lady Gaga, Fernando Garibay a William Grigahcine a produkovaná Lady Gaga a DJ White Shadow. Nahrávala sa v štúdiu v Sydney v Austrálii. Inštrumentálna verzia bola použitá pri prenose Gagavision 42.

O piesni 
"Bloody Mary" je skladba s pomalým tempom a s prvkami electro-industrial a trance.

K napísaniu piesne Gagu inšpirovali spomienky na katolícku školu kde sa vždy modlila k ženám, ako napr. Panna Mária alebo Mária Magdaléna. Vyjadrila sa tiež, že Boha nevnímala ako niekoho s určitým pohlavím a že vo svojom živote vždy uctievala viac ženskú silu.

Recenzie 
Pieseň získala najmä pozitívne recenzie od kritikov a niektorí ju označili ako "zlatý klinec" z Born This Way. NME Magazine vysvetlil, že "Bloody Mary" je "pokojná obrátená verzia "Judas", Poznamenali, že skladba vytvára popri špinavých beatoch podivnú eleganciu.

Referencie 

Piesne Lady Gaga
Piesne z 2011
Katedrála svätého Michala archanjela (Carcassonne)

Katedrála svätého Michala archanjela () je katolícka gotická katedrála vo francúzskom meste Carcassonne.

Dejiny 
Pôvodne farský kostol zasvätený archanjelovi Michalovi bol postavený na predmestí mesta Carcassonne v roku 1247 na príkaz kráľa Ľudovíta IX.. Mal nahradiť pôvodnú stavbu zničenú počas obliehania mesta Raymondom Trencavelom v roku 1240. Pôvodné rozmery kostola boli malé, preto onedlho nestačil a v roku 1283 bol rozšírený.

Počas požiaru mesta, ktorý v roku 1355 spôsobili oddiely Čierneho princa, bol kostol ťažko poškodený. Počas následnej rekonštrukcie bolo rozhodnuté rozšíriť kostol do systému nového mestského opevnenia. Okolo kostola viedli asi 10 metrov široké priekopy, ktoré boli v 19. storočí zasypané a premenené na park.

V roku 1803 bolo rozhodnuté presunúť biskupské sídlo, ktoré bolo v stredoveku v katedrále Saint-Nazaire, do kostola svätého Michala archanjela a ten tak získal titul katedrály. Rozsiahla prestavba mala prispôsobiť stavbu novej funkcii, ale požiar v roku 1849 prácu výrazne narušil. V roku 1857 riadenie stavby prevzal architekt Eugène Viollet-le-Duc.

V roku 1886 bola katedrála zapísaná na zoznam historických pamiatok.

Architektúra 
Pôdorys katedrály je relatívne jednoduchý. Kostol je jednoloďový s ôsmimi radmi podpier a niekoľkými bočnými kaplnkami. Tie sú zdobené ružami, ktoré pridal Viollet-le-Duc. Chór sa skladá zo sedemhrannej apsidy, na ktorú sú napojené dve ďalšie apsidy. Kostol má veľké gotické okná s vitrážami zo 14. storočia, ktoré boli reštaurované krátko po požiari v roku 1849.

Hlavná loď je zakončená lomenými oblúkmi, ktoré boli vybudované v rokoch 1657 – 1752 namiesto pôvodných drevených, zatiaľ čo klenba kruchty pochádza z 13. storočia. Fasáda má rozetu o priemere 8 metrov. Ku kostolu je pripojená masívna zvonica, ktorá je v spodnej časti štvorcová a v hornej časti osemboká. Veža má osem zvonov.

Literatúra 
 Marcel Durliat, L'église Saint-Michel de Carcassonne, dans Congrès archéologique de France. 131. session. Pays de l'Aude. 1973, Société Française d'Archéologie, Paris, 1973 ;
 Pierre-Marie Auzas, Trésor de la cathédrale Saint-Michel de Carcassonne, dans Congrès archéologique de France. 131e session. Pays de l'Aude. 1973, Société Française d'Archéologie, Paris, 1973 ;
 Jean-Pierre Suau, Alfred Gérente et le “vitrail archéologique” à Carcassonne au milieu du XIX., dans Congrès archéologique de France. 131. session. Pays de l'Aude. 1973, Société Française d'Archéologie, Paris, 1973 ;
 Jean-Marie Pérouse de Montclos (Dir.), Le guide du patrimoine. Languedoc-Roussillon., Hachette, Paris, 606 p.

Referencie

Iné projekty

Externé odkazy 
 Záznam v evidencii historických pamiatok
 História a popis katedrály
 Office de Tourisme de Carcassonne: Cathédrale Saint-Michel

Zdroj 

Carcassonnel
Carcassonne
Rímskokatolícke kostoly vo Francúzsku
Historické pamiatky vo Francúzsku
Carcassonne
Stavby v departemente Aude
Jana Navarrská

Jana Navarrská (* asi 1370, Pamplona, Španielsko - † 10. júl 1437, Londýn, Spojené kráľovstvo) bola bretónska vojvodkyňa a anglická kráľovná.

Životopis 
Bola dcérou navarrského kráľa Karola II. a Jany, dcéry francúzskeho kráľa Jána II.

V októbri 1386 sa stala treťou manželkou dovtedy bezdetného, takmer päťdesiatročného bretónskeho vojvodu Jána, a porodila mu početné potomstvo. Vojvoda zomrel koncom roka 1399 a Jana sa stala regentkou maloletého syna. 

Po štyroch rokoch vdovstva sa vydala za anglického kráľa Henricha, s ktorým sa údajne citovo zblížila počas jeho exilu v Bretónsku. Kráľ trpel chronickou kožnou chorobou, ktorá ho v roku 1413 stála život. V roku 1419 bola Jana obvinená z čarodejníctva a odsúdená do domáceho väzenia na hrade Pevensey v Sussexe. Po štyroch rokoch väzenia pokračovala v nenápadnom živote na hrade Nottingham. 

Zomrela v roku 1437, pochovali ju po Henrichovom boku v Canterbury.

Referencie

Iné projekty

Zdroj 

Narodenia v 1370
Úmrtia 10. júla
Úmrtia v 1437
Regentky
Kráľovské manželky Anglicka
Dámy Podväzkového radu
Osobnosti z Pamplony
Regenti Bretónska
Ortopédia

Ortopédia z  a , čo zrejme súvisí s pozornosťou správneho vývinu pohybového aparátu u detí je základný medicínsky odbor spolupracujúci s ďalšími medicínskymi odbormi, ktorý sa zaoberá prevenciou, diagnostikou, liečbou, posudzovaním a výskumom ochorení a úrazov pohybového ústrojenstva všetkých vekových kategórií. Okrem možností konzervatívnej liečby, najmä medikamentóznej a rehabilitačnej využíva aj operačné liečebné postupy, ktoré sú v odbore ortopédia dominantné.

Referencie

Iné projekty

Externé odkazy 
 American Academy of Orthopaedic Surgeons 
 
Chirurgia
Hailee Steinfeldová

Hailee Steinfeldová (; * 11. december 1996, Los Angeles, Kalifornia) je americká filmová a televízna herečka. Za úlohu Mattie Rossovej vo filme Skutočná guráž z roku 2010 bola nominovaná na Oscara a cenu BAFTA.

Filmografia 
 2007 - Back to You
 2010 - Summer Camp
 2010 - Skutočná guráž
 2013 - Romeo and Juliet
 2013 - Enderova hra
 2013 - Hateship, Loveship
 2013 - Can a Song Save Your Life?
 2014 - 3 Days to Kill
 2015 - Pitch Perfect 2
 2016 - The edge of seventeen
 2017 - Pitch Perfect 3
2018 - Bumblebee

Referencie

Iné projekty

Externé odkazy 

Filmové herečky USA
Televízne herečky USA
Držitelia Critics' Choice Movie Awards
Detskí herci
Filmové herečky židovského pôvodu
Televízne herečky židovského pôvodu
Osobnosti USA židovského pôvodu
Osobnosti USA anglického pôvodu
Osobnosti USA nemeckého pôvodu
Osobnosti USA filipínskeho pôvodu
Osobnosti z Los Angeles
Koniarky

Koniarky () sú vrch Malej Fatry. Nachádza sa v Krivánskej časti pohoria na jej hlavnom hrebeni, približne  južne od Terchovej. Z vrcholu je ďaleký výhľad.

Poloha 
Nachádza sa v severnej časti pohoria, v centrálnej časti geomorfologického podcelku Krivánska Fatra a jej najatraktívnejšej časti Krivánske Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územie mesta Turany a obce Terchová. Najbližšími vrcholmi v hlavnom hrebeni je východne ležiaci, sedlom Bublen () oddelený Pekelník (), juhozápadným smerom sa nachádza Malý Kriváň (). Severozápadne ležia Hole (), severovýchodne vrch Kraviarske ().

Opis 
Hôľnatý vrch s porastom kosodreviny leží v strednej časti hlavného hrebeňa Krivánskej Fatry, napriek tomu hlavná hrebeňovka jeho vrcholom neprechádza a traverzuje jeho južným svahom. Južné a východné svahy sú hôľnaté s porastom čučoriedok a vrátane vrcholu poskytujú výhľady na veľkú časť hlavného hrebeňa. Severozápadným smerom vybieha z vrcholu rázsocha Holí, severovýchodným zasa rázsocha Kraviarskeho. Severné svahy klesajú do doliny Veľká Bránica, južné sa zvažujú do Turčianskej kotliny. Severné svahy odvodňuje potok Bránica, západné Beliansky potok a južné svahy odvádzajú vodu potokom Studenec priamo do Váhu. 

Celá oblasť je súčasťou Národného parku Malá Fatra, západné svahy sú navyše súčasťou NPR Prípor a severovýchodné patria NPR Veľká Bránica.

Výhľady 
Koniarky s hôľnatým vrcholom bez vyššej vegetácie umožňujú ďaleký výhľad na široké okolie. Východný horizont sčasti zakrýva mohutný Veľký Kriváň a Pekelník, juhozápadný zasa Malý Kriváň a severnému horizontu dominuje hlavný hrebeň. Vďaka svojej polohe ponúka vrch zaujímavý výhľad na mnohé vrchy Krivánskej Fatry, no zaujímavosťou je, že celá Lúčanská Fatra je zatienená Malým Kriváňom. Výborne viditeľná je však Veľká Fatra a západná časť Nízkych Tatier, severným a západným smerom sú neprehliadnuteľné Oravské, Kysucké a Moravsko-sliezske Beskydy. Dobre pozorovateľné sú bližšie a nižšie Súľovské vrchy, Javorníky a Kysucká vrchovina.

Prístup 
 po  zelenej značke:
 z rázcestia Bránica pri Belej cez dolinu Malá Bránica
 zo sedla Bublen v hlavnom hrebeni, odbočením z  hlavnej hrebeňovky
 po  červenej značke hlavným hrebeňom zo Snilovského sedla od lanovky z Vrátnej

Referencie

Pozri aj 
 Krivánska Fatra
 Zoznam vrcholov v Malej Fatre

Iné projekty

Externé odkazy 
 Poloha na turistickej mape

Vrchy v Malej Fatre
Tisícovky na Slovensku
Vrchy v okrese Žilina
Vrchy v okrese Martin
Petzvalova ulica (Bratislava)

Petzvalova ulica je ulica v Bratislave, v mestskej časti Ružinov. Nachádza sa v miestnej časti Pošeň. Je pomenovaná podľa Jozefa Maximiliána Pecvala (1807 – 1891), uhorského fyzika, matematika a vynálezcu.

Popis 
Ulica je situovaná v smere západ – východ. Na západnom konci vyúsťuje do Tomášikovej ulice. Na severnej strane do nej ústi Ulica Svätého Vincenta. Na východnej strane slepo končí vjazdom do areálu Gymnázia Ladislava Novomeského.

Ulica oddeľuje areál Gymnázia Ladislava Novomeského na južnej strane a areál Misijnej spoločnosti sv. Vincenta de Paul na severnej strane. Je prejazdná po celej dĺžke.

Galéria

Referencie

Iné projekty

Externé odkazy 
 Petzvalova ulica na mape Bratislavy

Ulice v Ružinove
Zámok Tupadly

Zámok Tupadly leží uprostred obce Tupadly, približne  južne od Čáslavi v Stredočeskom kraji.

Dejiny 
Zámok vznikal postupným rozširovaním od prvej stavby ranorenesančnej stavby až po dostavbu vrcholného baroka.

V prvej polovici 14. storočia sa v Tupadloch pripomína tvrdza, ktorú vlastnili vladykovia z Tupadel. Na jej mieste začal v roku 1530 Bernard Žehušický z Nestajova budovať ranorenesančný zámok. Zámok bol pôvodne jednokrídlová budova s hranolovitou obytnou vežou. Táto stavba tvorí východné krídlo dnešného zámku..

Po konfiškáciach meštianskeho aj panského majetku nasledujúcich po bitke na Bielej hore sa Tupadly dostali do rúk Arnošta de Suy, cisárskeho generála. Ten v roku 1633 dal rozšíriť zámok o južné priečelné krídlo so strednou vežou a počas štyroch rokov ho prestaval v neskororenesančných tvaroch s použitím sgrafitovou rustikou na priečelí dvojtraktu.

Po požiari v roku 1676 predal Arnoštov syn Ferdinand panstvo Marii Barbore z Pöttingu (tiež uvádzaná z Petynku). Tá pristavala západné krídlo a vytvorila tak zámocký komplex o troch krídlach, od záhrady oddelený múrom so slepou arkádou. Priečelie nového traktu získalo ranobarokové červenobiele členenie, zatiaľ čo ostatné fasády boli aj naďalej pokryté sgrafitami. Marie Barbora z Pöttingu prenechala tupadelské panstvo svojmu synovi Františkovi Karolovi, ten ho však v roku 1739 kvôli dlhom predal v dražbe.

Ďalšia majiteľka, grófka Kateřina Auerspergová zo Schönfeldu, spojila Tupadly so žlebským panstvom, napriek tomu na zámku pokračovali stavebné úpravy. Kateřina Auerspergová dala okolo roku 1739 zjednotiť zámok barokovými priečeliami. Novobarokové korektúry, nasledujúce po požiari v roku 1865, sa pridŕžali starších barokových foriem. Vtedy bola pri zámku zriadená dnes už neexistujúce zámocká kaplnka a záhrada s balkónom. Auerspergovci vlastnili zámok až do roku 1924, od druhej polovice 18. storočia stratil však svoj význam a bola v ňom len hospodárska správa.

Po roku 1924 vlastnil zámok cukrovar v Hostačove (zámok bol adaptovaný na bytové účely) a následne ho získal do vlastníctva poslanec za agrárnu stranu Jaroslav Hálek. Po roku 1948 bol zámok zoštátnený.

Súčasnosť 
Zámok patrí od roku 1958 k chráneným kultúrnym pamiatkam. V súčasnej dobe je v súkromnom vlastníctve a verejnosti nie je prístupný.

Referencie

Zdroj 

Kultúrne pamiatky v okrese Kutná Hora
Tupadly
Tupadly (okres Kutná Hora)
Kláštor Murbach

Kláštor Murbach je jeden z najznámejších benediktínskych kláštorov v Alsasku, v údolí pri päte Grand Ballon vo Vogézach vo Francúzsku.

Kláštor, blízko mesta Guebwiller, založil v roku 727 gróf Eberhard. Svätý Pirmin ho ustanovil ako benediktínske sídlo. Majetok kláštora zahŕňal tri mestá a tridsať dedín. Budovy, zahŕňajúce kostol s jednou z najskorších románskych klenieb, boli zdevastované v roku 1789 počas francúzskej revolúcie dedinčanmi a kláštor bol krátko potom zrušený.

Z románskeho kostola, ktorý bol zasvätený svätému Legerovi, zostala iba priečna loď s dvojicou veží a východný koniec budovy s chórom. Na mieste hlavnej lode je dnes cintorín.

Dejiny 
Zakladateľ kláštora, gróf Eberhard, brat Luitfrida z Etichonenu, priviedol biskupa Pirmina z kláštora Reichenau na Bodamskom jazere, aby tu vytvoril náboženskú komunitu rádu svätého Benedikta. Gróf Eberhard dal kláštoru veľký majetok a privilégiá zahŕňajúce právo slobodnej voľby opáta. Kláštor bol povinný nechať si tieto práva opätovne potvrdzovať a bol tak závislý od pápeža a rímskeho cisára (po roku 1680 od francúzskeho kráľa). Kláštor bol pod ochranou svätého Legera, ktorý zaviedol benediktínsky poriadok v Burgundsku v 7. storočí.
Kláštor mal veľkú politickú dôležitosť a Karol Veľký sám nosil titul "Opát z Murbachu" (Pastor Murbacencis) ako svetská osoba v rokoch 782 - 783.

Okolo roku 850 sa Murbach stal jedným z duchovných centier Horného Porýnia; knižnica obsahovala okolo 340 diel teológie, gramatiky a histórie. V tej istej dobe rástla svetová známosť kláštora a kláštor dostal veľa darov. Murbach vlastnil majetok a práva na 350 miestach. Väčšinou v Alsasku, v diecézach Bazilej a Štrasburg; ale aj na pravom brehu Rýna a dokonca v Čiernom lese.
Toto prvé obdobie prosperity skončilo v roku 936 s inváziou Maďarov do Alsaska. V 13. storočí bol kláštor znovu obnovený. Od 14. storočia začal jeho vplyv upadať. V roku 1759 mnísi opustili benediktínsky poriadok a kláštor sa stal ústavom pre členov šľachty. V roku 1789 počas revolúcie bol kláštor zničený.

V roku 1841 bol zapísaný medzi monument historique.

Referencie

Iné projekty

Externé odkazy 
 História kláštora
 Fotografie

Zdroj 

Murbach
Románske stavby vo Francúzsku
Historické pamiatky vo Francúzsku
Stavby v departemente Haut-Rhin
Švédske národné bandyhokejové družstvo žien

Švédske národné bandyhokejové družstvo žien je národné družstvo žien, ktoré reprezentuje Švédsko v medzinárodných bandyhokejových súťažiach a priateľských zápasoch. Funguje pod záštitou Svenska Bandyförbundet. Prvý medzinárodný zápas absolvovalo v roku 1980, keď sa v priateľskom stretnutí stretlo so susedným Fínskom a zvíťazilo . 

Družstvo sa zúčastnilo všetkých turnajov majstrovstiev sveta. V prvých piatich turnajoch aj zvíťazilo. Na turnaji v roku 2014 skončilo strieborné, keď vo finále podľahlo .

Výsledky 
Majstrovstvá sveta

Referencie

Pozri aj 
 Švédske národné bandyhokejové družstvo mužov

Externé odkazy 
 Švédske družstvo žien na stránke Svenska Bandyförbundet 
 Družstvo žien na stránke elitrapport.se 
 Švédsky bandyhokejový portál bandysverige.se 

Národné bandyhokejové družstvá
Bandyhokej
Národné
Biele skaly (vrch v Malej Fatre)

Biele skaly () sú vrch v hlavnom hrebeni Malej Fatry. Nachádzajú sa v Krivánskej časti pohoria, približne  severne od Vrútok.

Poloha 
Nachádza sa v severnej časti pohoria, v centrálnej časti geomorfologického podcelku Krivánska Fatra a jej časti Krivánske Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územie obcí Krasňany a Sučany. Najbližšími vrcholmi v hlavnom hrebeni sú juhozápadne susediaci Suchý (), severovýchodným smerom leží Stratenec (), južným smerom ležia Soliská ().

Opis 
Nevýrazný vrch predstavuje skalné bralo, vystupujúce nad okolitý terén hlavného hrebeňa Krivánskej Fatry. Od susedného Stratenca je oddelený sedlom Vráta. Severné svahy klesajú do doliny Kúr, južné sa zvažujú do Sučianskej doliny. Severozápadné svahy hrebeňa tak odvodňuje potok Kúr do Varínky, juhovýchodné odvádzajú vodu Bielym potokom do Váhu. Skalnatý vrchol poskytuje výhľady na centrálnu a južnú časť hlavného hrebeňa a západným smerom na Kysuce.

Celá oblasť je súčasťou Národného parku Malá Fatra, severozápadné svahy sú navyše súčasťou NPR Suchý.

Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška vrcholu

Výhľady 
Nevýrazný vrchol v hlavnom hrebeni umožňuje obmedzený, no ďaleký výhľad. Čiastočne ho obmedzujú susedné vyššie vrchy, no vzhľadom na polohu v južnej časti pohoria je zákryt horizontu akceptovateľný. Veľmi dobre pozorovateľné sú Martinské hole, Súľovské vrchy, Javorníky a Kysucká vrchovina, pri vhodných podmienkach je možné pozorovať pohraničné pásmo Oravských, Kysuckých a Moravsko-sliezskych Beskýd, Nízke Tatry, Veľkú Fatru i časť Vtáčnika.

Prístup 
 po  červenej značke:
 z Nezbudskej Lúčky okolo Chaty pod Suchým cez Suchý
 zo Snilovského sedla cez Malý Kriváň
 po  značke z obce Turčianske Kľačany okolo Chaty pod Kľačianskou Magurou a Suchý

Referencie

Pozri aj 
 Krivánska Fatra
 Zoznam vrcholov v Malej Fatre

Iné projekty

Externé odkazy 
 Poloha na turistickej mape

Vrchy v Malej Fatre
Tisícovky na Slovensku
Vrchy v okrese Žilina
Vrchy v okrese Martin
Majstrovstvá Ázie v pozemnom hokeji mužov 1993

Majstrovstvá Ázie v pozemnom hokeji mužov 1993 boli v poradí 4. Majstrovstvá Ázie v pozemnom hokeji mužov, ktoré organizuje Ázijská federácia pozemného hokeja (ASHF). Konali sa od 5.14. novembra 1993 v meste Hirošima, v Japonsku, za účasti 9 tímov. Nováčikmi turnaja boli až 2 družstváKazachstan a Thajsko. Titul po troch prvenstvách Pakistanu získala Kórejská republika, keď vo finále zvíťazila nad Indiou. Turnaj mužov sa konal spoločne s turnajom žien.

Výsledky

Základné skupiny

Skupina A

Skupina B

Play off

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie tímov

Pozri aj 
 Majstrovstvá Ázie v pozemnom hokeji žien 1993

Zdroje 
 Majstrovstvá Ázie na oficiálnej stránke ASHF 
 Majstrovstvá Ázie 1993 na stránke todor66.com 
 Majstrovstvá Ázie 1993 na stránke rediff.com 

Pozemný hokej v 1993
Muži
Pozemný hokej
Majstrovstvá Ázie v pozemnom hokeji mužov 1999

Majstrovstvá Ázie v pozemnom hokeji mužov 1999 boli v poradí 5. Majstrovstvá Ázie v pozemnom hokeji mužov, ktoré organizuje Ázijská federácia pozemného hokeja (ASHF). Konali sa od 18.28. novembra 1999 v Kuala Lumpur, v Malajzii, za účasti 9 tímov. Jediným nováčikom turnaja bolo družstvo Hongkongu. Pôvodne sa malo na turnaji predstaviť aj družstvo Kazachstanu. Zápasy sa hrali na štadióne Bukit Jalil National Hockey Stadium s kapacitou 15 000 divákov. Titul obhájila Kórejská republika, keď vo finále zvíťazila nad Pakistanom. 

Turnaj zároveň slúžil ako kvalifikácia na Majstrovstvá sveta 2002, ktoré sa uskutočnili tiež v Malajzii. Kvalifikoval sa na ne iba víťaz. Ďalšie 3 družstvá sa kvalifikovali na Interkontinentálny pohár 2001 (kvalifikačný turnaj na MS 2002).

Kvalifikácia

Výsledky

Základné skupiny

Skupina A

Skupina B

Play off

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie tímov 

Pozn: Pakistan sa na MS 2002 kvalifikoval neskôr z Olympijských hier 2000.

Pozri aj 
 Majstrovstvá Ázie v pozemnom hokeji žien 1999

Zdroje 
 Majstrovstvá Ázie na oficiálnej stránke ASHF 
 Majstrovstvá Ázie 1999 na stránke todor66.com 
 Majstrovstvá Ázie 1999 na stránke rediff.com 

Pozemný hokej v 1999
Muži
Pozemný hokej
Vidlica (vrch v Malej Fatre)

Vidlica () je nevýrazný hôľnatý vrch v Lúčanskej Malej Fatre. Leží približne  západne od Martina.

Poloha 
Nachádza sa v južnej polovici pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, na hranici okresov Žilina a Martin a zasahuje na katastrálne územia mesta Martin a obce Kunerad. Vidlica tvorí južný pahorok mohutnej Veľkej lúky (), v oblasti nazývanej Martinské hole. Približne 1 km severne na hrebeni teda susedí najvyšší vrch oblasti, juhozápadne pokračuje hrebeň k Veternému (), južne ležia Humience () a juhovýchodným smerom z vrcholu vybieha rázsocha Podkovy.

Opis 
Vrch je súčasťou hlavného hrebeňa, ktorý vedie od Veľkej lúky na severe juhozápadným smerom k Veternému. Vrcholová časť je výrazne plochá, bez lesného porastu, čo umožňuje kruhový výhľad. Nižšie časti sú porastené zmiešaným lesom, na svahoch sú husté porasty čučoriedky obyčajnej. Západné svahy odvodňujú prítoky Kuneradského potoka, východné svahy odvodňuje prítok Pivovarského potoka. Západné svahy klesajú do Svitačovej doliny, východné do doliny Príslopského potoka.

Výhľady 
Vďaka nadmorskej výške je z odlesneného vrcholu ďaleký kruhový výhľad. Severný smer sčasti obmedzuje mohutný masív susednej Veľkej lúky (), inak je pozorovateľná celá južná časť Lúčanskej a Krivánska Fatra, no tiež Žilinská a Turčianska kotlina. Pri vhodných podmienkach sú pozorovateľné okolité pohoria a nezriedka je možné vidieť časť Moravsko-sliezskych Beskýd a Bielych Karpát, Javorníky, Vtáčnik, Kremnické vrchy a Veľkú Fatru, časť Vysokých a Nízkych Tatier a Oravské Beskydy.

Prístup 
 po  značke po trase E3:
 hlavným hrebeňom zo severu z Veľkej lúky ()
 hlavným hrebeňom z juhozápadu z Veterného ()
 po  značke od Kuneradského zámku cez Svitačovú dolinu, odtiaľ po  značke cez Veterné
 po  značke z Bystričky 
 po  značke z Kuneradu cez Veľkú lúku ()

Referencie

Pozri aj 
 Lúčanská Fatra
 Zoznam vrcholov v Malej Fatre

Iné projekty

Externé odkazy 
 Poloha na turistickej mape

Vrchy v Lúčanskej Fatre
Vrchy v Malej Fatre
Tisícovky na Slovensku
Vrchy v okrese Žilina
Vrchy v okrese Martin
Majstrovstvá Ázie v pozemnom hokeji mužov 2003

Majstrovstvá Ázie v pozemnom hokeji mužov 2003 boli v poradí 6. Majstrovstvá Ázie v pozemnom hokeji mužov, ktoré organizuje Ázijská federácia pozemného hokeja (ASHF). Konali sa od 21.28. septembra 2003 v Kuala Lumpur, v Malajzii, za účasti 8 tímov. Malajzia hostila ázijský šampionát mužov druhýkrát, keď predtým hostila turnaj v roku 1999. Titul získala prvýkrát India, keď vo finále zvíťazila nad Pakistanom. 

Turnaj zároveň slúžil ako kvalifikácia na Majstrovstvá sveta 2006, ktoré sa uskutočnili v Nemecku. Kvalifikoval sa na ne iba víťaz. Ďalších 5 družstiev sa kvalifikovalo na Interkontinentálny pohár 2006 (kvalifikačný turnaj na MS 2006).

Kvalifikácia

Výsledky

Základné skupiny

Skupina A

Skupina B

Play off

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie tímov

Referencie

Pozri aj 
 Majstrovstvá Ázie v pozemnom hokeji žien 2004

Zdroje 
 Majstrovstvá Ázie na oficiálnej stránke ASHF 
 Majstrovstvá Ázie 2003 na stránke todor66.com 
 Majstrovstvá Ázie 2003 na stránke rediff.com 

Pozemný hokej v 2003
Muži
Pozemný hokej
Majstrovstvá Ázie v pozemnom hokeji mužov 2007

Majstrovstvá Ázie v pozemnom hokeji mužov 2007 boli v poradí 7. Majstrovstvá Ázie v pozemnom hokeji mužov, ktoré organizuje Ázijská federácia pozemného hokeja (ASHF). Konali sa od 31. augusta9. septembra 2007 v meste Čennaj, v štáte Tamilnádu, v Indii, za účasti rekordných 11 tímov. Pohár AHF, ako kvalifikačné podujatie na Majstrovstvá Ázie, sa pred týmto turnajom nekonal, ázijských majstrovstiev sa zúčastnili preto všetky družstvá, ktoré o ne prejavili záujem. India hostila ázijský šampionát mužov druhýkrát, keď predtým hostila turnaj v roku 1989, v Naí Dillí. Domáce družstvo Indie na turnaji opäť zvíťazilo a získalo tak druhýkrát ázijský titul.

Účastníci

Výsledky

Základné skupiny

Skupina A

Skupina B

Play off

Stretnutie o 9.11. miesto

Stretnutie o 9. miesto

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie tímov

Referencie

Pozri aj 
 Majstrovstvá Ázie v pozemnom hokeji žien 2007

Zdroje 
 Majstrovstvá Ázie na oficiálnej stránke ASHF 
 Majstrovstvá Ázie 2007 na stránke todor66.com 

Pozemný hokej v 2007
Muži
Pozemný hokej
2007 v Indii
Šport v Chennai
Black Sun Empire Recordings

Black Sun Empire Recordings je holandské drum and bassové hudobné vydavateľstvo, ktoré založili Micha Heyboer, Milan Heyboer a Rene Verdult zo skupiny Black Sun Empire. Vydavateľstvo vydáva predovšetkým hudbu jeho majiteľov, avšak medzi interpretov, ktorých hudbu vydáva patria aj Ill.Skillz, SKC, Kemal, Eye-D a mnoho ďalších. Sub-vydavateľstvo oBSEssions vydáva hlavne hudbu ostatných interpretov.

Vydavateľstvo vydáva predovšetkým drum and bassovú hudbu, pričom sa špecializuje na subžáner neurofunk.

Diskografia

12" Single
BSE001 - Black Sun Empire - The Rat / Black Sun Empire - B'Negative (2002)
BSE002 - Black Sun Empire - The Sun / Rawthang - Epilogue
BSE003 - Rawthang - Epilogue VIP / ICBM - The Pursuit
BSE004 - Black Sun Empire - Stonefaces / Benjie - A.I.
BSE005 - Rawthang - Scorned / Benjie - A.I. (Rawthang Remix)
BSE006 - Black Sun Empire & Optiv - Insiders / Skynet - Hydroflash
BSE007 - Corrupt Souls - 1138 / Corrupt Souls - Skullfucked
BSELP001SAM - Black Sun Empire - The Sun (Concord Dawn VIP) / Black Sun Empire - Boris The Blade
BSELP002SAM - Black Sun Empire - Boris The Blade (Optiv Remix) / Dino Sofos (Dance4Life) - Breathe Sunshine (Black Sun Empire Heavy Remix [Remix 1])
BSELP003SAM - BaD RoBoT - Forever / Black Sun Empire & Chris.SU - Skyrider

(N.B. BSELP002SAM bol vydaný tiež ako obrazový disk cat# BSELP002SAMPIC)

EP
BSEEP001 - The Spine EP 
A. Black Sun Empire - Fearless
B. Skynet - Night Raiders
C. Jade & Matt-U - Got Lost
D. Chris.SU & Raw.full - Panorama

Albumy
BSELP001 - Driving Insane
A. Black Sun Empire - Arrakis
B. Black Sun Empire - Don't You
C. Black Sun Empire - Breach
D. Black Sun Empire - B Negative (SKC & Chris.SU Remix)
E. Black Sun Empire - Driving Insane
F. Black Sun Empire - The Rat (Kemal Remix)
G. Black Sun Empire - Stasis
H. Black Sun Empire & Stu - Swipe

BSELP002 - Cruel & Unusual 
A. Black Sun Empire - The Cooler
B. Black Sun Empire & Corrupt Souls - Everything
C. Black Sun Empire - Bitemark
D. Black Sun Empire & SKC - Masquerade
E. Black Sun Empire & Noisia - Hideous
F. Black Sun Empire (feat. Illy Emcee) - Sideways
G. Black Sun Empire - Future Frame
H. Dino Sofos (Dance4Life) - Breathe Sunshine (Black Sun Empire Brutal Remix [Remix 2])

BSELP003 - Endangered Species LP
BSELP3EP1 - Endangered Species LP Part One
A. Black Sun Empire - Potemkin
B. Black Sun Empire & Noisia - Winter War
C. Black Sun Empire - Don't You (State of Mind Remix)
D. Jade - Acid Flood

BSELP3EP2 - Endangered Species LP Part Two
A. Black Sun Empire - Are You There?
B. Jade - Unexist
C. Black Sun Empire - The Cooler (Audio Remix)
D. Black Sun Empire - UnFamiliar

BSELP003EP3 - Endangered Species LP Part Three
Black Sun Empire & Noisia - Lead Us
Optiv - Brainworm
Black Sun Empire & State of Mind - Red Velvet
Black Sun Empire - End Of Me

Externé odkazy
 Oficiálna webstránka
 Black Sun Empire Recordings na Discogs.com

Zdroj

Drum and bassové hudobné vydavateľstvá
Holandské hudobné vydavateľstvá
EBCL

European Business Competence* Licence (EBC*L voľne preložené ako Medzinárodný certifikát pre základné ekonomické kompetencie) predstavuje medzinárodne uznávaný certifikát ekonomického vzdelania. Jeho držitelia disponujú základnými vedomosťami z podnikovej ekonomiky. EBC*L je aktuálne rozšírené v 33 krajinách, na 3 kontinentoch a študovať je možné v 22 jazykov. Certifikát EBL*L získalo už viac ako 40 000 účastníkov. Na Slovensku je národným koordinátorom projektu spoločnosť die Berater Slovensko.

Cieľová skupina 
Hlavnou cieľovou skupinou sú ľudia, ktorí zatiaľ neabsolvovali žiadne ekonomické vzdelávanie, prípadne si chcú doplniť vedomosti, alebo existujúce vedomosti potvrdiť medzinárodným certifikátom. Vzdelávanie je určené tým, ktorí majú záujem rozšíriť svoje technické, prírodovedné, humanitné vzdelanie o vedomosti z podnikovej ekonomiky, manažmentu, financií, ľudských zdrojov, práva a pod.

Cieľové skupiny:
 Manažéri veľkých a stredných podnikov
 Majitelia malých firiem
 Začínajúci podnikatelia, SZČO
 Študenti SŠ, VŠ, univerzít
 Nezamestnaní a pod.

Úrovne 
Obsah medzinárodného certifikátu je rozdelení do 3 na seba nadväzujúcich úrovní, ktoré sa odlišujú témou, obsahom a rozsahom znalostí.
 
 Úroveň A - Základné znalosti. Prvá úroveň je zameraná  na získanie základných znalosti z pre odborných pracovníkov. Zahŕňa oblasti: Podnikateľské ciele a pomerové ukazovatele, Obchodné právo, Kalkulácia nákladov a tvorba cien, Účtovníctvo.
 Úroveň B - Plánovanie. Je zamerané na získanie hlbších poznatkov z oblasti plánovania pričom hlavnú skupinu ľudí predstavujú kľúčoví pracovníci s kompetenciami pre plánovanie. Zahŕňa: Podnikateľský plán, Marketing, predaj, hodnotenie ekonomickej efektívnosti investícií, finančné plánovanie, financovanie.
 Úroveň C - Riadenie. Posledná úroveň je zameraná najmä na riadiacich pracovníkov s komplexnými kompetenciami. Zahŕňa: Riadenie ľudských zdrojov, Riadenie podniku, Controlling.

Po získaní certifikátov zo všetkých troch úrovní získa absolvent certifikát "Certified Manager".

Externé odkazy 
EBC*L Slovensko
Die Berater Slovensko

Podniková ekonomika
Vzdelávanie
Majstrovstvá Ázie v pozemnom hokeji mužov 2009

Majstrovstvá Ázie v pozemnom hokeji mužov 2009 boli v poradí 8. Majstrovstvá Ázie v pozemnom hokeji mužov, ktoré organizuje Ázijská federácia pozemného hokeja (ASHF). Konali sa od 9.16. mája 2009 v meste Kuantan, v Malajzii, za účasti 7 tímov. Pôvodne sa na turnaji malo predstaviť aj družstvo Srí Lanky, ktoré nahradilo Omán. Ten predtým rovnako odstúpil. Titul získala tretíkrát Kórejská republika, keď vo finále zvíťazila nad Pakistanom.

Pôvodne mali turnaj organizovať Spojené arabské emiráty. Tie ale nedokázali dokončiť včas dejisko turnaja v Dubaji (DSC Hockey Stadium) a ASHF sa rozhodla zmeniť organizátora. Malajzia hostila ázijský šampionát mužov tretíkrát, keď predtým hostila turnaj v rokoch 1999 a 2003, oba v Kuala Lumpur. 

Turnaj zároveň slúžil ako kvalifikácia na Majstrovstvá sveta 2010, ktoré sa uskutočnili v Indii. Kvalifikoval sa na ne iba víťaz. Ďalšie 4 družstvá sa kvalifikovali na Interkontinentálny pohár 2009 (kvalifikačný turnaj na MS 2010).

Kvalifikácia 
 
Pozn: Číslo v zátvorke udáva umiestnenie v medzinárodnom rebríčku FIH v roku 2009.

Výsledky

Základné skupiny

Skupina A

Skupina B

Play off

Stretnutia o 5.7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie tímov

Referencie

Pozri aj 
 Majstrovstvá Ázie v pozemnom hokeji žien 2009

Zdroje 
 Majstrovstvá Ázie na oficiálnej stránke ASHF 
 Majstrovstvá Ázie 2009 na stránke todor66.com 
 Majstrovstvá Ázie 2009 na stránke Medzinárodnej federácie pozemného hokeja 

Pozemný hokej v 2009
Muži
Pozemný hokej
Majstrovstvá Ázie v pozemnom hokeji žien 1993

Majstrovstvá Ázie v pozemnom hokeji žien 1993 boli v poradí 3. Majstrovstvá Ázie v pozemnom hokeji žien, ktoré organizuje Ázijská federácia pozemného hokeja (ASHF). Konali sa od 5.13. novembra 1993 v meste Hirošima, v Japonsku, za účasti 7 tímov. Jediným nováčikom turnaja bolo družstvo Uzbekistanu. Svoj druhý titul si vybojovala Kórejská republika, keď vo finále zvíťazila nad Čínou. Turnaj žien prebiehal spoločne s turnajom mužov.

Turnaj zároveň slúžil ako kvalifikácia na Interkontinentálny pohár 1993 (kvalifikačný turnaj na MS 1994). Kvalifikovali sa naň 2 družstvá mimo Kórejskej republiky a Číny, ktoré si účasť na MS 1994 vybojovali už umiestnením na MS 1990.

Výsledky

Základné skupiny

Skupina A

Skupina B

Play off

Stretnutie o 5.7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie tímov

Pozri aj 
 Majstrovstvá Ázie v pozemnom hokeji mužov 1993

Zdroje 
 Majstrovstvá Ázie na oficiálnej stránke ASHF 
 Majstrovstvá Ázie 1993 na stránke todor66.com 

Pozemný hokej v 1993
Ženy
Pozemný hokej
1993 v Japonsku
Majstrovstvá Ázie v pozemnom hokeji žien 1999

Majstrovstvá Ázie v pozemnom hokeji žien 1999 boli v poradí 4. Majstrovstvá Ázie v pozemnom hokeji žien, ktoré organizuje Ázijská federácia pozemného hokeja (ASHF). Konali sa od 2.10. decembra 1999 v Naí Dillí, v Indii, za účasti 6 tímov. Jediným nováčikom turnaja bolo družstvo Kazachstanu. Svoj tretí titul si vybojovala Kórejská republika, keď vo finále zvíťazila nad domácou Indiou. 

Turnaj zároveň slúžil ako kvalifikácia na Majstrovstvá sveta 2002, ktoré sa uskutočnili v Austrálii. Kvalifikoval sa na ne iba víťaz. Ďalšie 4 družstvá sa kvalifikovali na Interkontinentálny pohár 2001 (kvalifikačný turnaj na MS 2002).

Kvalifikácia

Výsledky

Základna skupina

Play off

Stretnutie o 5. miesto

Stretnutie o 3. miesto

Finále

Konečné poradie tímov

Referencie

Pozri aj 
 Majstrovstvá Ázie v pozemnom hokeji mužov 1999

Zdroje 
 Majstrovstvá Ázie na oficiálnej stránke ASHF 
 Majstrovstvá Ázie 1999 na stránke todor66.com 

Pozemný hokej v 1999
Ženy
Pozemný hokej
Majstrovstvá Ázie v pozemnom hokeji žien 2004

Majstrovstvá Ázie v pozemnom hokeji žien 2004 boli v poradí 5. Majstrovstvá Ázie v pozemnom hokeji žien, ktoré organizuje Ázijská federácia pozemného hokeja (ASHF). Konali sa od 1.8. februára 2004 v Naí Dillí, v Indii, za účasti 8 tímov. Pôvodne sa malo na turnaji predstaviť aj družstvo Hongkongu. Jediným nováčikom turnaja bolo družstvo Srí Lanky. Zápasy sa hrali na štadióne Dhyan Chand National Hockey Stadium. India bola organizátorom ázijského šampionátu druhýkrát, keď predtým hostila turnaj v roku 1999, tiež v Naí Dillí. Titul si prvýkrát vybojovalo družstvo Indie, keď vo finále zvíťazilo nad Japonskom. 

Turnaj zároveň slúžil ako kvalifikácia na Majstrovstvá sveta 2006, ktoré sa uskutočnili v Španielsku. Kvalifikoval sa na ne iba víťaz. Ďalšie 3 družstvá sa kvalifikovali na Interkontinentálny pohár 2006 (kvalifikačný turnaj na MS 2006).

Kvalifikácia

Výsledky

Základné skupiny

Skupina A

Skupina B

Play off

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie tímov

Referencie

Pozri aj 
 Majstrovstvá Ázie v pozemnom hokeji mužov 2003

Zdroje 
 Majstrovstvá Ázie na oficiálnej stránke ASHF 
 Majstrovstvá Ázie 2004 na stránke todor66.com 
 Majstrovstvá Ázie 2004 na stránke rediff.com 

Pozemný hokej v 2004
Ženy
Pozemný hokej
2004 v Indii
Šport v Naí Dillí
Kláštor Beaulieu-lès-Loches

Kláštor Beaulieu-lès-Loches () je benediktínske opátstvo v obci Beaulieu-lès-Loches vo francúzskom regióne Centre-Val de Loire.

Dejiny 
Kláštor zasvätený sv. Trojici založil na dôkaz pokánia za vraždu Huga z Beauvais gróf Fulka Nerro, aby sa mnísi mohli dňom i nocou modliť za spásu jeho duše a dal mu mnohé privilégia. Konventný kostol vysvätil pápežský legát v roku 1007 a toho večera podľa kronikára Rodulfo Glabera búrka zmietla jeho strechu. V roku 1040 tu bol pochovaný sám fundátor a jeho syn Geoffroy Martel kláštor rozšíril. Okolo vyrástla dedina. Počas storočnej vojny opátstvo utrpelo veľké škody, v rokoch 1359 a 1412 vyhorelo a počas 15. storočia bolo čiastočne obnovené. Ďalšia ujma ho postihla počas hugenotských vojen v 16. storočí a v 18. storočí došlo k zrúteniu zvonice. 

V roku 1662 opátstvo prijalo reformu sv. Maura a k jeho zrušeniu došlo za francúzskej revolúcie v roku 1790. Kláštorný kostol sv. Petra a Pavla bol premenený na farský a v roku 1862 bol zaradený medzi historické pamiatky. Vo 20. storočí bol rekonštruovaný.

Referencie

Iné projekty

Externé odkazy 
 Kláštor Beaulieu-lès-Loches
 Fotografie z otvorenia pravdepodobného hrobu grófa

Zdroj 

Beaulieu-lès-Loches
Románske stavby vo Francúzsku
Gotické stavby vo Francúzsku
Stavby v departemente Indre-et-Loire
Majstrovstvá Ázie v pozemnom hokeji žien 2007

Majstrovstvá Ázie v pozemnom hokeji žien 2007 boli v poradí 6. Majstrovstvá Ázie v pozemnom hokeji žien, ktoré organizuje Ázijská federácia pozemného hokeja (ASHF). Konali sa od 1.9. septembra 2007 v Hongkongu, za účasti rekordných 9 tímov. Pohár AHF, ako kvalifikačné podujatie na Majstrovstvá Ázie, sa pred týmto turnajom nekonal, ázijských majstrovstiev sa zúčastnili preto všetky družstvá, ktoré o ne prejavili záujem. Jediným nováčikom turnaja bolo družstvo Taiwanu. Hongkong bol organizátorom ázijského šampionátu žien druhýkrát, keď predtým hostil turnaj v roku 1989. Zápasy sa hrali na štadióne Kings Park Hockey Ground. Titul si prvýkrát vybojovalo družstvo Japonska, keď vo finále po penaltovom rozstrele zvíťazilo nad Kórejskou republikou.

Štadión

Účastníci

Výsledky

Základné skupiny

Skupina A

Skupina B

Play off

Stretnutia o 5.8. miesto

Stretnutie o 7. miesto

Stretnutie o 5. miesto

Semifinále

Stretnutie o 3. miesto

Finále

Konečné poradie tímov

Referencie

Pozri aj 
 Majstrovstvá Ázie v pozemnom hokeji mužov 2007

Zdroje 
 Majstrovstvá Ázie na oficiálnej stránke ASHF 
 Majstrovstvá Ázie 2007 na stránke todor66.com 

Pozemný hokej v 2007
Ženy
Pozemný hokej